Update: 9:40AM ENA dua na sasaga me vakabulabulataki tale na cakacaka ni koko e Viti e a vakayacora kina na Minisitiri ni Teitei e dua na vuli vei ira na lewe 50 na dautei koko e Tailevu ka vakayacori e siteseni ni teitei e Korovou e na macawa sa oti.
E kaya e dua navakailesilesi liu ni tabana ni teitei o Sanaila Turaga nira a vakatavulici na dauteitei oqo e na kena vakabulabulataki tale na cakacaka ni koko.
a vakayacori rawa na porokaramu oqo e na nona a vakarautaka na minisitiri e $300,000 e a vakatoroicaketaki na nodra kila na dautei koko e na veivanua eso e na noda vanua.
Na vuli oqo e baeta na nodra qarava na nodra loga ni koko ka oka kina na kena musuki na veivunikau me rawa ni tadravi cagi toka na loga ni veikoko.
Kuria ka kaya o Turaga ni a sureti talega o Andrew Miller, e dua na dau voli koko me vakaraitaka vei ira na dautei koko na mataqali koko e gadrevi vakalevu ew na kena makete.
E na 2013 a rawati mai Tailevu e tolu na tani na koko ka namaki e na porokaramu ka vakayaocri e na tubucake tale na levu ni koko ki na ono na tani e na yabaki oqo.
Sa lalawataka tiko na Minisitiri ni Teitei me na vakarautaka e dua na Siga ni Koko e na Seviteba ni yabaki oqo.
fij_Latn fij_Latn fij_Latn fij_Latn fij_Latn fij_Latn fij_Latn